Гюнтер Кунерт
Да умреш

Превод от немски: Венцеслав Константинов, —

chitanka.info

Като дъжд по улиците кръв струеше,

Кръв и в мир, а през войната — цял порой,

В мирни дни срещу бедняка се гърмеше,

През войната пушка пък получи той.

Стреляше в града по своя брат нещастен,

Вдигнал се войната с бунт да потуши.

Той бе първо враг, а после труп ужасен —

Под настилката заровен днес лежи.

Вие, дето по площадите вървите,

Чуйте: под нозете ви мъртвец шепти.

Няма като него в бой да полетите —

Ра̀снете в града смирени, без мечти.

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.